Komission asetus (ETY) N:o 1644/89, annettu 12 päivänä kesäkuuta 1989, ostoista, varastoinnista ja myynnistä koostuvien interventioiden rahoituskulujen laskennassa sovellettavista korkokannoista ja menetelmästä annetun asetuksen (ETY) N:o 411/88 muuttamisesta



Virallinen lehti nro L 162 , 13/06/1989 s. 0018 - 0020

Suomenk. erityispainos Alue 3 Nide 29 s. 0148

Ruotsink. erityispainos Alue 3 Nide 29 s. 0148



KOMISSION ASETUS (ETY) N:o 1644/89, annettu 12 päivänä kesäkuuta 1989, ostoista, varastoinnista ja myynnistä koostuvien interventioiden rahoituskulujen laskennassa sovellettavista korkokannoista ja menetelmästä annetun asetuksen (ETY) N:o 411/88 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon interventioiden rahoittamista Euroopan maatalouden ohjaus- ja tukirahaston tukiosastosta koskevista yleisistä säännöistä 2 päivänä elokuuta 1978 annetun neuvoston asetuksen (ETY) N:o 1883/78(1), sellaisena kuin se on viimeksi muutettuna asetuksella (ETY) N:o 787/89(2), ja erityisesti sen 5 artiklan, sekä katsoo, että asetuksen (ETY) N:o 1883/78 5 artiklassa säädetään, että niiden jäsenvaltioista peräisin olevien varojen osalta, jotka käytetään interventioissa tuotteiden ostamiseen, EMOTR:n tukiosastosta rahoitettavien korkokulujen määrä lasketaan koko yhteisölle yhtenäisten menettelyn ja korkokannan mukaan ja että korkokannan on vastattava todella suoritettuja korkokantoja, komission asetuksessa (ETY) N:o 411/88(3), sellaisena kuin se on muutettuna asetuksella (ETY) N:o 439/89(4), vahvistetaan edellä tarkoitettujen rahoituskulujen laskennassa sovellettava menettely ja korkokanta, lyhyen ja pitkän aikavälin rahoituksen korkokannat vaihtelevat merkittävästi jäsenvaltiosta toiseen; näiden korkokantojen tähän saakka käytetty painottaminen on täten tuottanut epätyydyttäviä tuloksia, ecun osalta viime vuosina todetut korkokannat kuvastavat yhä enemmän ecun muodostavien valuuttojen korkokantojen painottamista, ja ecuun sovellettavien korkokantojen voidaan näin ollen katsoa vastaavan korkokustannuksia yhteisössä, ottaen huomioon interventiovarastoihin sijoitettujen pääomien uudelleenrahoittamista koskevat määräajat yhdenmukaisen korkokannan olisi kuvastettava kolmen ja kahdentoista kuukauden korkokantoja, on täsmennettävä asetuksen (ETY) N:o 411/884 artiklassa erityissääntöjä, joita sovelletaan jäsenvaltioon, joka vastaa yhdenmukaisen korkokannan soveltamisesta seuraavia korkokuluja alhaisemmista korkokuluista, ja EMOTR-komitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Muutetaan asetusta (ETY) N:o 411/88 seuraavasti: 1) Korvataan 3 artikla seuraavasti: "3 artikla Asetuksen (ETY) N:o 1883/78 5 artiklassa tarkoitettu korkokanta vastaa Euroopan yhteisöjen tilastotoimiston euromarkkinoilla ecun osalta toteamia kolmen kuukauden ja kahdentoista kuukauden korkokantoja, joita on painotettu yhdellä kolmasosalla ja vastaavasti kahdella kolmasosalla. Korkokanta vahvistetaan ennen EMOTR:n kunkin kirjanpitovuoden alkua vahvistamista edeltävien kuuden kuukauden korkokantojen perusteella." 2) Lisätään 4 artiklaan 1 a kohta seuraavasti: "1a. Jäsenvaltioiden maksamien korkokulujen keskimääräinen osuus toimitetaan tiedoksi komissiolle viimeistään kaksikymmentä päivää ennen varainhoitovuoden päättymistä. Se viittaa kyseistä tiedonantoa edeltävään kuuteen kuukauteen. Jollei tiedonantoa tehdä, sovellettava korkokulujen osuus määritetään liitteeseen otettujen viitteellisten korkokantojen perusteella." 3) Lisätään tämän asetuksen liite. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 12 päivänä kesäkuuta 1989. Komission puolesta Ray MAC SHARRY Komission jäsen (1) EYVL N:o L 216, 5.8.1978, s. 1 (2) EYVL N:o L 85, 30.3.1989, s. 1 (3) EYVL N:o L 40, 13.2.1988, s. 25 (4) EYVL N:o L 51, 23.2.1989, s. 7 LIITE "LIITE 4 artiklan 1 a kohdassa tarkoitetut viitteelliset korkokannat(1) 1 Belgia: Bruxelles interbank borrowing rate kolmelle kuukaudelle 2 Tanska: Kolmen kuukauden valtion velkasitoumuksien korko 3 Saksa: Frankfurt interbank borrowing rate kolmelle kuukaudelle 4 Kreikka: Kolmen kuukauden valtion velkasitoumuksien korko 5 Ranska: Paris interbank borrowing rate kolmelle kuukaudelle 6 Espanja: Madrid interbank borrowing rate kolmelle kuukaudelle 7 Irlanti: Dublin interbank borrowing rate kolmelle kuukaudelle 8 Italia: Kolmen kuukauden valtion velkasitoumuksien korko 9 Luxemburg: Kolmen kuukauden pankkienvälinen korko 10 Alankomaat: Amsterdam interbank borrowing rate kolmelle kuukaudelle 11 Portugali: Lisboa interbank borrowing rate kolmelle kuukaudelle 12 Yhdistynyt kuningaskunta: London interbank borrowing rate kolmelle kuukaudelle HUOM: Korkoihin lisätään yksi prosenttiyksikkö, osatekijä, joka vastaa pankkimarginaalia. (1) Kyse on nettokorkokannoista, so. korkokannat, joista on vähennetty mahdollinen osa, joka vastaa veropidätyksiä (ennakonpidätys, lähdeverot, jne.)"